Source: http://docplayer.fi/9808165-Avioehtosopimukset-kaytannossa.html
Timestamp: 2018-03-25 00:20:10+00:00
Document Index: 47266

Matched Legal Cases: ['kko ', 'kko ', 'KKO ', 'tuomioistuin ', 'tuomioistuin ', 'KKO ', 'KKO ']

AVIOEHTOSOPIMUKSET KÄYTÄNNÖSSÄ - PDF
Download "AVIOEHTOSOPIMUKSET KÄYTÄNNÖSSÄ"
1 Opinnäytetyö (AMK) Liiketalous Juridiikka 2014 Janette Hoikkala & Maiju Jalonen AVIOEHTOSOPIMUKSET KÄYTÄNNÖSSÄ
2 OPINNÄYTETYÖ (AMK) TIIVISTELMÄ TURUN AMMATTIKORKEAKOULU Liiketalous Juridiikka Syksy liitettä Markku Heikkilä Janette Hoikkala & Maiju Jalonen AVIOEHTOSOPIMUKSET KÄYTÄNNÖSSÄ Opinnäytetyön tavoitteena on tarjota tietoa avioehtosopimuksen laatimista harkitseville sekä aiheesta kiinnostuneille. Työssä esitellään avioliittolain mukainen avio-oikeus ja avioehtosopimus, jolla siitä voidaan poiketa. Tavoitteena on lisäksi tutkia avioehtosopimusten yleisyyttä. Työssä hyödynnetään käytännönläheisiä esimerkkejä, joissa selvitetään erilaisten avioehtosopimustyyppien vaikutuksia avioliiton päättyessä. Työ pohjautuu voimassa olevaan lainsäädäntöön, oikeuskäytäntöön sekä aiheeseen liittyvään kirjallisuuteen. Työn tutkimusosassa hyödynnetään Tilastokeskuksen sekä maistraatin internetsivujen tilastoja avioehtosopimuksista sekä solmittujen avioliittojen määrästä. Lisäksi tarkastellaan kahta aikaisempaa avioehtosopimuksista tehtyä tutkimusta. Avioehtosopimukset ovat yleistyneet koko nykyisen voimassa olevan avioliittolain ajan. Lähivuosien aikana rekisteröityjen avioehtosopimusten määrissä ei ole kuitenkaan tapahtunut merkittäviä muutoksia. Vuonna 1998 ja 2006 julkaistujen tutkimusten mukaan molemminpuolinen täysin poissulkeva avioehtosopimus on ollut yleisin sopimustyyppi ja avioehtosopimus oli yleisimmin rekisteröity vuoden iässä. Avioehtosopimuksen laatimisen taustalla ovat tutkimuksien mukaan monet tekijät, joten yhtä selkeää selitystä sille, miksi puolisot ovat päätyneet tekemään avioehtosopimuksen, ei välttämättä ole. Suurin osa puolisoista pitäytyy edelleen avioliittolain lähtökohdassa, mutta avioehtosopimusten määrä on kuitenkin pitkällä aikavälillä kasvanut. Avioerojen yleistyminen saattaa olla osasyy siihen, että avioehtosopimus on koettu tarpeelliseksi. Lisäksi nyky-yhteiskunta on muuttunut avioliittolain voimaantulovuodesta 1930 huomattavasti, joten puolisot eivät välttämättä koe kaikissa tapauksissa avioliittolain lähtökohtaa tarkoituksenmukaisena. Olisikin kiinnostavaa tietää, johtuuko solmittujen avioliittojen määrän lasku osittain pariskuntien tietoisesta valinnasta jäädä avioliittolain ulkopuolelle. ASIASANAT: Avioliittolaki, avio-oikeus, avioehtosopimus, ositus, erottelu
3 BACHELOR S THESIS ABSTRACT TURKU UNIVERSITY OF APPLIED SCIENCES Business Jurisprudence Autumn attachments Markku Heikkilä Janette Hoikkala & Maiju Jalonen PRENUPTIAL AGREEMENTS IN PRACTICE The aim of this thesis was to provide information to people who are considering drawing up a prenuptial agreement and to people who are interested in the subject. The thesis presents the marital right to property and prenuptial agreement in which spouses can agree on another solution. The goal was also to study the frequency of prenuptial agreements. The thesis provides practical examples where the impacts of different types of prenuptial agreements are clarified. The thesis is based on current legislation, legal praxis and literature. The statistics of the registered prenuptial agreements and the quantity of marriages are studied at the empirical part of the thesis. The information is derived from the websites of Central Statistical Office of Finland and city administrative court. In addition, two previous studies of prenuptial agreements are analyzed. Prenuptial agreements have become more common during the present Marriage Act. However, during the years the quantity of registered prenuptial agreements has not changed significantly. According to the studies released in 1998 and 2006, the most common type of prenuptial agreement has been a prenuptial agreement which entirely excludes the marital right to property from both of the spouses. Prenuptial agreements have been registered mainly at the age of years. According to the studies various factors affect the decision of drawing up a prenuptial agreement. There is not necessarily any distinct explanation why spouses have decided to draw up a prenuptial agreement. The majority of spouses sticks to the marital right to property although the quantity of prenuptial agreements has increased in the long term. The contributory cause for why spouses have found prenuptial agreements useful might be that divorces are more common. In addition, contemporary society has changed significantly since the 1930 s when the Marriage Act took effect so the spouses might not find the fundamentals of Marriage Act suitable. A further research could be conducted to find out whether the reduction in the quantity of marriages has partly resulted from couples conscious choice affected by the Marriage Act. KEYWORDS: Marriage Act, prenuptial agreement, marital right to property, partition, separation of property
4 SISÄLTÖ LYHENTEET 6 1 JOHDANTO 7 2 AVIOLIITTO JA AVIO-OIKEUS Avioliittolain keskeisimmät periaatteet Avioliiton päättymistavat Omaisuuden ositus Osituksen sovittelu 18 3 AVIOEHTOSOPIMUKSET Muotovaatimukset pätevyyden ehtona Avioehdon pätemättömyys Avioehtojen erilaiset tyypit Avioehdon muuttaminen ja peruuttaminen Omaisuuden erottelu Erottelun sovittelu 28 4 AVIOEHTOJEN VAIKUTUKSET KÄYTÄNNÖSSÄ Puolittamisperiaatteen mukainen omaisuuden jaottelu Molemminpuolinen täysin poissulkeva avioehto Toispuolinen täysin poissulkeva avioehto Molemminpuolinen osittain poissulkeva avioehto Toispuolinen osittain poissulkeva avioehto Yhteenveto avioehtosopimusten eduista 40 5 AVIOEHTOSOPIMUSTEN YLEISYYS Koko Suomi tilastoina Aiemmat tutkimukset avioehtosopimuksista Pohdintaa tuloksista 48 6 YHTEENVETO 53 LÄHTEET 58
5 LIITTEET Liite 1. Molemminpuolinen täysin poissulkeva avioehto. Liite 2. Toispuolinen täysin poissulkeva avioehto Liite 3. Molemminpuolinen osittain poissulkeva avioehto. Liite 4. Toispuolinen osittain poissulkeva avioehto. Liite 5. Avioehtosopimus, jossa eri määräykset kuoleman ja avioeron osalta. Liite 6. Avioehtosopimus, jolla avio-oikeus palautetaan. KUVIOT Kuvio 1. Perintökaaren mukainen perimysjärjestys. 14 Kuvio 2. Molemminpuolinen täysin poissulkeva avioehto ja omaisuuden jaottelu. 33 Kuvio 3. Toispuolinen täysin poissulkeva avioehto ja omaisuuden jaottelu. 35 Kuvio 4. Molemminpuolinen osittain poissulkeva avioehto ja omaisuuden jaottelu. 37 Kuvio 5. Toispuolinen osittain poissulkeva avioehto ja omaisuuden jaottelu. 39 TAULUKOT Taulukko 1. Ositus puolittamisperiaatteen mukaan. 31 Taulukko 2. Avioehtosopimusten määrän suhteellinen muutos vuositasolla vuodesta 2008 vuoteen 2013 (Maistraatti 2014b; Tilastokeskus 2014a). 44
6 LYHENTEET AL Avioliittolaki /234 Ao-omaisuus KKO Avio-oikeuden alainen omaisuus Korkein oikeus OikTL Laki varallisuusoikeudellisista oikeustoimista /228 PK Perintökaari /40 Vo-omaisuus Avio-oikeudesta vapaa omaisuus
7 7 1 JOHDANTO Häitä suunnittelevan kihlaparin mielessä on monta asiaa sormuksista juhlapaikkaan. Tuoreen avioparinkin mielessä on oletettavasti monenlaisia asioita häämatkasta yhteisen avioelämän aloittamiseen. Avioehtosopimus ei välttämättä tule edes mieleen tai saattaa vaikuttaa toissijaiselta muiden hoidettavien asioiden joukossa. Arjen alkaessa avioehtosopimuksen laatiminen voi unohtua tai asiaa siirretään myöhemmäksi. Joillekin avioehtosopimuksen laatiminen saattaa puolestaan tulla mieleen vasta siinä vaiheessa, kun välit puolison kanssa alkavat rakoilla, jolloin sopimuksen aikaansaaminen voi osoittautua vaikeaksi. Avioliittolain mukaan puolisoilla on avio-oikeus kaikkeen toistensa omaisuuteen. Avio-oikeuden käytännön vaikutukset tulevat voimaan vasta avioliiton päättyessä toimitettavassa omaisuuden osituksessa. Avio-oikeuden nojalla kummankin puolison omaisuus lasketaan tällöin yhteen ja molemmat puolisoista saavat puolet yhteenlasketusta omaisuudesta. Tästä lähtökohdasta poikkeamisen avioliiton päättyessä mahdollistaa avioehtosopimus. Ajatus avioehtosopimuksesta herättää ihmisissä erilaisia tunteita. Toiset saattavat pitää avioehdon laatimista järkevänä ottaen huomioon esimerkiksi tilastot avioerojen yleistymisestä. Tosiasia on, että avioliitto päättyy joka tapauksessa joko avioeron tai toisen puolison kuoleman myötä. Tämän johdosta avioehtosopimusta voidaan pitää tärkeänä asiakirjana, koska asioihin varaudutaan ennalta ja voidaan välttyä yllätyksiltä. Toisissa taas avioehtosopimus saattaa herättää pelkästään negatiivisia ennakkoajatuksia. Kihlakumppanin tai puolison ehdottaessa avioehtosopimuksen laatimista voi se tuntua lähinnä epäluottamuslauseelta avioliiton kestämistä kohtaan ja aiheuttaa eripuraa puolisoiden välillä. Opinnäytetyön tavoitteena on tarjota tietoa avioehtosopimuksista. Tehtävänä on selvittää, millaisia avioehtosopimuksia on, mitkä ovat niiden käytännön vaikutukset, ja kuinka yleisiä avioehtosopimukset ovat. Lisäksi tehtävänä on selvittää, onko puolittamisperiaatteen ja avioehtosopimuksen mukaista omaisuuden jaottelua mahdollista sovitella, ja mitkä ovat edellytykset sovittelulle. Pyrkimyksenä
8 8 on myös poistaa mahdollisia negatiivisia ennakkoluuloja avioehtosopimuksia kohtaan ja saada lukijat ylipäätään pohtimaan enemmän avioliiton mukanaan tuomia varallisuusoikeudellisia vaikutuksia. Tavoitteena on, että avioehtosopimuksen tekemistä harkitsevien on helppo vertailla eri sopimustyyppejä ja valita itsellensä sopivin vaihtoehto. Vaihtoehtoisesti voi todeta avioliittolain mukaisen avio-oikeuden olevan omalla kohdalla sopiva. Aihetta on rajattu keskittymällä avioehtosopimuksiin kihlakumppanien ja aviopuolisoiden näkökulmasta. Rajaus toteutettiin, koska rekisteröityjä parisuhteita on määrällisesti vähän verrattuna solmittuihin avioliittoihin. Lisäksi rajaus tuo työhön selkeyttä. On kuitenkin huomioitava, että myös samaa sukupuolta olevilla henkilöillä on oikeus rekisteröidä oma parisuhteensa lain rekisteröidystä parisuhteesta /950 mukaisesti. Lain mukaan oikeusvaikutukset, jotka parisuhteen rekisteröinti tuottaa, ovat lähtökohtaisesti vastaavat kuin avioliiton solmineilla henkilöillä. Näin ollen parisuhteensa rekisteröineillä henkilöillä on mahdollisuus solmia avioehtosopimus, jonka vaikutukset ovat käytännössä samat kuin avioliiton solmineilla. Avioehtosopimusten yleisyyttä koskevassa luvussa 5 käsitellään avioehtosopimusten määrällisiä muutoksia. Kyseisessä luvussa sivutaan aihetta myös parisuhteensa rekisteröineiden näkökulmasta. (Laki rekisteröidystä parisuhteesta /950, 8 ; Maistraatti 2014d.) Aihetta lähestytään esittelemällä avioliittolain lähtökohdat erityisesti omaisuuden jaottelun suhteen, jonka jälkeen tarkastellaan avioehtosopimuksia teoriassa. Empiirisessä osassa havainnollistetaan erilaisten avioehtosopimustyyppien vaikutukset käytännössä yksinkertaisten esimerkkien avulla. Lisäksi tarkastellaan tilastojen ja tehtyjen tutkimusten perusteella avioehtosopimusten yleisyyden kehitystä. Tavoitteena on tutkia rekisteröityjen avioehtosopimusten määrää, erilaisten avioehtosopimustyyppien yleisyyttä sekä avioehtosopimuksen laatimiseen vaikuttavia tekijöitä. Työ perustuu pääasiassa voimassa olevaan lainsäädäntöön, oikeuskäytäntöön sekä aiheeseen liittyvään kirjallisuuteen.
9 9 2 AVIOLIITTO JA AVIO-OIKEUS Solmiessaan avioliiton aviopuolisot hyväksyvät samalla, että avioliittolaki määrittelee heidän välisiä oikeussuhteita. Avioliittolakiin /234 sisältyy useita periaatteita, jotka vaikuttavat puolisoiden väliseen varallisuusoikeudelliseen suhteeseen. Avioliittolain merkittävin lähtökohta on avio-oikeus, jonka mukaan puolisoilla on avio-oikeus kaikkeen toistensa omaisuuteen. Avio-oikeuden nojalla puolisoiden omaisuus lasketaan avioliiton päättyessä toimitettavassa osituksessa yhteen, ja molemmat puolisoista saavat puolet yhteenlasketun omaisuuden arvosta. Avioliittolain 41 antaa kuitenkin puolisoille mahdollisuuden sopia asiasta toisin laatimalla avioehtosopimuksen. Avioehtosopimuksen, kuten avio-oikeudenkin käytännön vaikutukset konkretisoituvat kuitenkin aina vasta avioliiton päätyttyä. Jotta voitaisiin tarkastella, miten avioehtosopimukset vaikuttavat käytännössä, on hyvä ensin ymmärtää avioliittolain lähtökohdat ja avioliiton päättymistavat teoriassa. 2.1 Avioliittolain keskeisimmät periaatteet Avioliittolaki rakentuu tiettyjen perusperiaatteiden varaan. Yksi periaate on, että avioliittolaki ei rajoita puolisoiden yleistä sopimusvapautta. Tämä tarkoittaa käytännössä sitä, että puolisot voivat tehdä keskenään esimerkiksi velkasopimuksen. Toinen olennainen asia on puolisoiden omaisuuden erillisyys. Omaisuus, jonka puoliso on hankkinut ennen avioliiton solmimista sekä hänen avioliiton aikana saama omaisuus kuuluu edelleen hänelle itselleen avioliiton aikana. (AL /234, 33, 34.) Se, kenelle omaisuuden katsotaan kuuluvan, ratkaistaan lähtökohtaisesti niin sanotun nimiperiaatteen mukaan. Tämän mukaan omaisuus kuuluu sille puolisolle, jonka nimiin kyseinen omaisuus on hankittu. Käytännössä osapuolten tulee siis pystyä todistamaan omistajuutensa. Nimiperiaatteeseen on kuitenkin olemassa myös poikkeuksia. Joissakin tapauksissa voidaan esimerkiksi katsoa,
10 10 että toisen nimissä oleva omaisuus katsotaan yhteiseksi, jos voidaan todistaa, että omaisuus oli tarkoitettu yhteiseksi. (Litmala 2002, 30.) Nimiperiaatteen johdosta olisi tärkeää muistaa huolehtia siitä, että todellinen omistajuus käy ilmi omaisuutta hankittaessa. Mikäli puolisot ostavat yhdessä esimerkiksi asunnon, tulisi kauppakirjaan merkitä molempien nimet ja omistusosuudet epäselvyyksien välttämiseksi. Irtaimen omaisuuden kohdalla voi olla toisinaan vaikeaa näyttää toteen, mikä kuuluu kenellekin. Sääntönä onkin, että omaisuus katsotaan yhteiseksi, jollei pystytä selkeästi osoittamaan kenelle se kuuluu (AL /234, 89 ). Omaisuuden erillisyysperiaatteeseen kytkeytyy olennaisesti myös velkojen erillisyys. Tämä tarkoittaa, että molemmat puolisot vastaavat omista veloistaan. Poikkeuksena velkojen erillisyydestä on kuitenkin toisen puolison nimilleen perheen hyväksi ottama elatusvelka, josta vastaavat molemmat puolisot. On kuitenkin huomioitava, että puolisoilla voi olla myös yhteistä omaisuutta ja velkaa, joista he siis vastaavat yhdessä. (AL /234, 52, 53.) Avioliittolakiin sisältyy lisäksi määräyksiä, joita voidaan kutsua vallinnanrajoituksiksi. Yksi merkittävä vallinnanrajoitus antaa turvaa puolisoiden yhteisenä kotina käytetyn asunnon suhteen. Tämän mukaan puoliso ei voi ilman toisen puolison suostumusta esimerkiksi luovuttaa omistamiansa asunto-osakeyhtiön osakkeita, jos osakkeet koskevat yhteisenä kotina käytettyä asuntoa. Sama pätee myös esimerkiksi vuokra-asuntoon. Vallinnanrajoituksen vuoksi lupa luovutukseen tulee siis saada toiselta puolisolta, vaikka hän ei olekaan kyseisen omaisuuden omistaja. Lakiin sisältyvät vallinnanrajoitukset koskevat lisäksi muun muassa asuntoirtaimistoa, joka on puolisoiden yhteisessä käytössä sekä toisen puolison työssä tarvittavia välineitä. (AL /234, 39 ; Norri 2007, 29.) Merkittävimpiin periaatteisiin avioliittolaissa lukeutuu puolisoiden avio-oikeus toistensa omaisuuteen. Avio-oikeus vaikuttaa kaikkeen puolisoiden omistamaan omaisuuteen. Merkitystä ei ole sillä, milloin puolisoiden omaisuus on esimerkiksi saatu tai hankittu. Näin ollen vihkimisen seurauksena puolisoiden omaisuus on avio-oikeuden alaista, vaikka omaisuus olisi saatu ennen avioliiton solmimista. Avio-oikeuden ulkopuolelle jää kuitenkin omaisuus, jonka puolisot ovat esimer-
11 11 kiksi saaneet sen jälkeen, kun avioero on tullut vireille tai toinen puoliso on kuollut. (Aarnio & Kangas 2010, ) Avio-oikeutta ei kuitenkaan ole sellaiseen omaisuuteen, joka on määrätty jäämään avio-oikeuden ulkopuolelle (AL /234, 35 ). Esimerkiksi toisen puolison vanhemmat ovat voineet testamentissaan määrätä, ettei heidän lastensa puolisoilla ole avio-oikeutta heiltä saamaansa perintöön tai puolisot ovat voineet laatia avioehtosopimuksen. Avio-oikeuden käytännön merkitys tulee ilmi vasta avioliiton päättyessä toimitettavassa osituksessa. Tällöin kummankin puolison varat ja velat luetteloidaan erikseen, jolloin selviää kummankin puolison omaisuuden säästö. Puolisoiden omaisuuksien säästöjen laskemisen jälkeen kummankin puolison säästöt lasketaan yhteen. Yhteenlaskettu säästö jaetaan kahdella, jotta saadaan selville kummankin puolison avio-osa eli summa, joka kummallekin puolisolle tulee jäädä osituksen jälkeen. Mikäli toisella puolisolla on enemmän omaisuutta kuin avio-osaksi saatu summa, tulee hänen maksaa toiselle puolisolle tasinkoa sen verran, että molempien omaisuus on avio-osan suuruinen. Jos toisella puolisolla on enemmän velkaa kuin omaisuutta, merkitään hänen omaisuuden määräksi nolla. Tämä estää sen, ettei toinen puoliso joudu vastuuseen ylivelkaisen puolison veloista. Säännöstä huolimatta toinen puolisoista joutuu kuitenkin maksamaan ylivelkaiselle puolisolle tasinkoa. Poikkeuksena on tilanne, jossa tasinkoa saavan osapuolen omaisuus on luovutettu konkurssiin, jolloin tasingonmaksuvelvollisen ei tarvitse maksaa tasinkoa. On myös huomioitava, että avio-oikeuden alaisesta omaisuudesta on huolehdittava siten, ettei se vähene toisen osapuolen vahingoksi. (AL /234, 37, 103.) Tasingonmaksuvelvollinen saa aina maksaa tasingon rahana tai päättää itse, mitä omaisuuttaan hän antaa puolisolle tasinkona. Tasinkoa saavalla puolisolla on kuitenkin oikeus vaatia ja saada itselleen esimerkiksi elinkeinonsa jatkamiseksi tarvittavia työvälineitä. Tasinkona maksettavan omaisuuden ei myöskään tulisi olla sellaista, mikä ei ole saajalleen käyttökelpoista. Esimerkkinä tästä voisi olla tasinkona annettava traktori henkilölle, jolle tällaisella ei ole minkäänlaista
12 12 käyttöä. Mikäli tasinkona luovutettavasta omaisuudesta ei päästä puolisoiden välillä yhteisymmärrykseen, voidaan päätäntävalta siirtää pesänjakajalle. (Aarnio & Kangas 2010, ; Kontturi 2011, 147.) 2.2 Avioliiton päättymistavat Yleinen avioliiton päättymistapa on avioliiton päättyminen avioeroon. Avioeroon tuomitseminen edellyttää avioerohakemuksen tekemistä. Hakemus tulee toimittaa sen paikkakunnan käräjäoikeuteen, jossa jommallakummalla puolisoista on kotipaikka. Avioeroa saa hakea yksin tai yhdessä puolison kanssa. Mikäli ainoastaan toinen puolisoista on tehnyt avioerohakemuksen, antaa käräjäoikeus sen tiedoksi toiselle puolisolle. Merkitystä ei ole kuitenkaan sillä, onko toinen puolisoista avioerosta eri mieltä. Hakemukseen ei myöskään tarvitse kirjoittaa esimerkiksi syitä sille, miksi avioeroa halutaan hakea. (Litmala 2002, 9.) Joko hakemuksen tiedoksiannosta toiselle puolisolle tai molempien yhdessä tekemän avioerohakemuksen jättämisestä käräjäoikeuteen alkaa kuuden kuukauden harkinta-aika. Kun harkinta-aika on kulunut, puolison tai puolisoiden tulee kuuden kuukauden kuluessa toimittaa käräjäoikeuteen uusittu avioerohakemus tai avioerohakemus raukeaa. Uusitun avioerohakemuksen voi toimittaa käräjäoikeuteen myös se puolisoista, joka ei alun perin tehnyt hakemusta. Ilman harkinta-aikaa avioeroon voidaan tuomita, jos puolisot ovat asuneet yhtäjaksoisesti vähintään kaksi vuotta eri osoitteissa. (Väestöliitto 2014.) Toinen avioliiton päättymistapa on avioliiton päättyminen toisen kuolemaan. Kun avioliitto päättyy toisen puolison kuolemaan, toimitetaan ensin perunkirjoitus. Perunkirjoitus on toimitettava kolmen kuukauden sisällä henkilön kuolemasta. Perunkirjoituksesta laaditaan perukirja, joka sisältää tiedot osakasluettelosta sekä vainajan omaisuusluettelon. Mikäli vainaja on kuollessaan ollut avioliitossa, merkitään perukirjaan lisäksi myös lesken omaisuus. Tämä tehdään huolimatta siitä, oliko puolisoilla avio-oikeus toistensa omaisuuteen vai ei. Jos puolisoilla on ollut esimerkiksi avioehtosopimus, tulee siitä kuitenkin liittää perukirjaan kopio. (PK /40 luku 20, 4, 5 ; Aarnio & Kangas 2010, 311.)
13 13 Perunkirjoituksen jälkeen on mahdollista toimittaa omaisuuden jaottelu, jossa puretaan lesken ja kuolleen puolison välinen aviovarallisuussuhde. Tämä tapahtuu samalla tavalla kuin avioerotilanteessa, mutta osapuolina ovat leski ja kuolleen puolison perilliset tai muut oikeudenomistajat. Perinnönjako voidaan tehdä tämän jälkeen kuolleen puolison omaisuudesta. (OP-Pohjola-ryhmä 2014, 7, 9.) Leskellä ei ole velvollisuutta maksaa tasinkoa kuolleen puolison perillisille. Lesken asemaa suojataan myös monella muulla tavalla. Yksi näistä on lesken oikeus hallita kuolleen puolison jäämistöä jakamattomana. Leski on kuitenkin velvollinen huolehtimaan jäämistöstä, eikä hän saa esimerkiksi tuhlata omaisuutta siten, että se vähenee selkeästi ensiksi kuolleen perillisten haitaksi. Jos kuitenkin joku rintaperillisistä tai yleistestamentinsaajista vaatii perinnönjakoa, voidaan se suorittaa ilman, että leski voisi sitä estää. (Mikkola 2010, 23, 35.) Lesken vähimmäissuojan nojalla leskellä on kuitenkin oikeus pitää hallinnassaan yhteisenä kotina käytettyä asuntoa, vaikka esimerkiksi rintaperillinen vaatisi perinnönjakoa. Tämän edellytyksenä on, ettei leskellä ole itsellään omistuksessa asuntoa, joka soveltuisi käytettäväksi kotina. Leskellä on myös oikeus hallita jakamattomana tavanomaista asuntoirtaimistoa. Se, ovatko puolisot laatineet avioehdon, ei vaikuta edellä mainittuihin lesken asemaa suojaaviin asioihin, koska avioehtosopimuksen vaikutukset koskevat vain puolisoiden omaisuuksien jaottelua eivätkä perinnönjakoa. (Mikkola 2010, 35, 134.) Perinnönjakoa säätelee perintökaari, jossa säädetään parenteeleihin perustuvasta perimysjärjestyksestä. Parenteelijärjestys perustuu kolmeen eri luokkaan, jotka osoittavat, kenelle vainajan sukulaisista perintö kuuluu. Lesken perimysoikeus lomittuu luokkien väliin tapauksissa, joissa vainaja on ollut kuollessaan avioliitossa. (Norri 2007, 71; Aarnio & Kangas 2010, 289.)
14 14 Kuvio 1. Perintökaaren mukainen perimysjärjestys. Kuviosta 1 ilmenee parenteelijärjestys sekä järjestykseen liittyviä muita oleellisia näkökohtia. Näitä käsitellään tarkemmin käytännön esimerkkien avulla luvussa 4. Parenteelit sulkevat toisensa pois, joten jos erimerkiksi ensimmäiseen parenteeliin kuuluvia rintaperillisiä on elossa, eivät muihin parenteeleihin kuuluvat henkilöt voi saada perintöä. Mikäli parenteeleihin kuuluvia henkilöitä ei ole enää elossa, eikä testamenttia ole tehty, valtio saa perinnön. Valtio voi kuitenkin luovuttaa omaisuuden eteenpäin esimerkiksi vainajan viimeiselle asuinpaikkakunnalle tai vainajan läheiselle, mikäli voidaan olettaa, että tämä olisi ollut vainajan toivomus. (PK /40, 5:2 ; Norri 2007, 71, 89.) 2.3 Omaisuuden ositus Omaisuuden ositus on toimitus, jossa aviopuolisoiden välinen aviovarallisuussuhde puretaan avioliiton päätyttyä. Käytännössä siis puolisoiden omaisuudet jaetaan puolisoiden kesken avio-oikeuden nojalla. Osituksen menettelytapoja säätelee avioliittolaki. Osituksen toimittamistapaan liittyviin asioihin voidaan puolestaan soveltaa perintökaarta. (Aarnio & Kangas 2010, 163.)
15 15 Ositusta ei voida toimittaa ennen kuin on olemassa ositusperuste. Ositusperusteen syntymisajankohta on tärkeä, sillä se osoittaa omaisuuden, joka otetaan huomioon osituksessa. Esimerkiksi ositusperusteen syntymisajankohdan jälkeen saatu perintö ei enää kuulu ositettavan omaisuuden piiriin. (Gottberg 2013, 28.) Yleisiä ositusperusteita ovat avioliiton päättyminen toisen puolison kuolemaan tai avioeron vireille tulo. Harvinaisempi peruste ositukselle on olemassa myös silloin, kun puolisoihin sovelletaan Suomen lakia, ja heidät on toisessa valtiossa tuomittu asumuseroon. Mikäli avioliitto päättyy toisen puolison kuolemaan, kyseeseen tulee jäämistöositus. Tällaisessa osapuolina ovat leski ja kuolleen puolison perilliset tai muut oikeudenomistajat, kuten testamentinsaajat. Avioeroon päättyvän avioliiton seurauksena voidaan toimittaa avioeroositus, joka toimitetaan puolisoiden välillä. (Litmala 2002, 21; Aarnio & Kangas 2010, 164.) Jokaisella osituksen osapuolella on itsenäinen oikeus vaatia ositusta. Ositusvaateen esittämiselle ei ole määrätty laissa tiettyä määräaikaa ja mahdollisuudesta vaatia ositusta voi myös luopua. Vaikka vaatimukselle ei ole laissa asetettu määräaikaa, voidaan ositusvaade kuitenkin joissakin tapauksissa katsoa vanhentuneeksi. Ositusvaade voi vanhentua, mikäli esimerkiksi kumpikaan puolisoista ei ole vaatinut ositusta pitkänkään ajan kuluttua ja voidaan olettaa, että osapuolien välille ei ole jäänyt epäselvyyksiä omaisuuden jakoon liittyen. Toisaalta vuosien passiivisuuskaan ei välttämättä tarkoita ositusvaateen vanhentumista. Mikäli puolisoilla on edelleen yhteistä omaisuutta, voidaan katsoa, että ositusta on vain siirretty tulevaisuuteen. (Aarnio & Kangas 2010, 164.) Vaikka ositus ei ole pakollinen toimitus, tulee kuitenkin muistaa, että se on edellytys esimerkiksi perinnönjaolle (Kontturi 2012). Sopimus- ja toimitusositus Ositus on mahdollista toimittaa joko sopimusosituksena tai toimitusosituksena. Mikäli puolisot tai puoliso ja toisen puolison perilliset pystyvät sopimaan toistensa kanssa varallisuuden jaosta, on kyseessä sopimusositus. Sopimusositus on näin ollen mahdollinen myös kuolemantapauksen johdosta tehtävässä jäämistöosituksessa. Sopimusosituksesta on laadittava päivätty osituskirja, jonka osa-
16 16 puolet allekirjoittavat. Asiakirjan tulee olla myös kahden esteettömän henkilön allekirjoituksillaan oikeaksi todistama. Vaikka ositus toimitettaisiin sopimusosituksena, voi asiakirjan laatimisessa käyttää esimerkiksi asianajajan apua. (Oikeusministeriö 2014.) Jos sopimusositukselle ei ole edellytyksiä esimerkiksi puolisoiden erimielisyyksien vuoksi, toisen puolison tai kuolleen puolison perillisen tulee vaatia tuomioistuimelta pesänjakajan määräämistä. Tällöin tehdään toimitusositus, jossa pesänjakaja ohjaa ositusta pyrkien aikaansaamaan sovinnollisen ratkaisun osapuolien välillä. Jos ratkaisua ei synny, pesänjakajalla on oikeus päättää osituksen sisällöstä. Toimitusosituksesta tehdään osituskirja, jonka pesänjakaja allekirjoittaa. Osapuolet voivat allekirjoituksillaan osoittaa hyväksyvänsä osituksen sisällön. Ositus tulee lainvoimaiseksi heti, jos he samalla ilmoittavat pidättäytyvänsä moittimasta ositusta. (Litmala 2002, 25 27, 30.) Verrattuna esimerkiksi avioehtosopimukseen osituskirjan rekisteröinti maistraatissa ei ole edellytys sen pätevyydelle. Osituskirjan voi kuitenkin rekisteröidä maistraatissa, mikäli toinen puoliso haluaa turvaa toisen puolison velkojia vastaan. (Maistraatti 2014c.) Osituksen riitauttamiskeinot Osituksen riitauttamiskeinoihin voidaan soveltaa perintökaarta /40. Yksi osituksen riitauttamiskeino on osituksen moittiminen, jonka tulee tapahtua vastaavanlaisessa järjestyksessä kuin perinnönjako. Toimitettu ositus voi myös olla niin puutteellinen, että ositusta ei voida katsoa tulleen lainkaan toimitetuksi ja ositus on silloin mitätön. Tällöin moitteen kohde puuttuu, koska varsinaista lainmukaista ositusta ei ole suoritettu. Kuka tahansa osituksen osapuolista voi siten vaatia uutta ositusta, mitättömän osituksen sitä estämättä. (Mikkola 2010, 26.) Osituksen mitättömyyteen on joitakin syitä. Jos esimerkiksi toinen puolisoista ei ole ollut paikalla ositustoimituksessa, koska hän on jäänyt todistettavasti kutsumatta ositukseen, ositus on mitätön. Tilanteessa, jossa toinen puolisoista on kutsusta huolimatta jättäytynyt pois ositustoimituksesta ilman laillista syytä, kat-
17 17 sotaan hänen hyväksyneen osituksen toimittamisen ilman hänen läsnäoloaan. Mitättömyyden aiheuttaa myös se, että pesänjakaja laiminlyö velvollisuutensa järjestää osituskokous toimitusosituksessa. Väärennetty osituskirja tai toisen puolison oikeustoimikyvyttömyys ovat myös perusteita mitättömyydelle. Oikeustoimikyvytön tarvitsee ositukseen edunvalvojan, joka ajaa hänen asiaansa. (PK /40 luku 23, 3, 7, 8 ; Aarnio & Kangas 2010, ) Sopimusosituksen sisältöä ei voi moittia, mutta osituskirjan muotovirhettä voi moittia kuuden kuukauden moiteajassa. Mikäli muotovirheeseen, kuten allekirjoituksen puuttumiseen, ei vedota moiteajan sisällä, tulee ositus lopulliseksi eli lainvoimaiseksi. Toinen mahdollinen sopimusosituksen moite voi koskea tilannetta, jossa esimerkiksi toinen osapuoli on pakottamalla saatu allekirjoittamaan asiakirja, ja hän pystyy tämän todistamaan. (Litmala 2002, 28.) Tällöin sopimusosituksen moitekanne tulee nostaa kohtuullisessa ajassa (Mikkola 2010, 26). Myös toimitusosituksen voi riitauttaa moittimalla sitä. Jos osapuolet eivät hyväksy osituksen sisältöä tai muotoa, he voivat nostaa moitekanteen käräjäoikeuteen kuuden kuukauden kuluessa allekirjoituksesta. Moite voi koskea ainoastaan pesänjakajan määräyksiä jättäen näin ulkopuolelle osapuolien keskenään sopimat seikat. Jos osituskirjassa ei ole hyväksynnän osoittavia allekirjoituksia, eikä moitekannetta ole nostettu määräajassa, osapuolet voivat pyytää lainvoimaisuustodistuksen käräjäoikeudesta. (Rosti & Litmala 2006, 8 9.) Mikäli joku osapuolista päätyy nostamaan moitekanteen käräjäoikeuteen, siirtyy virheen tutkiminen tuomioistuimen tehtäväksi. Tämän jälkeen tuomioistuin antaa ratkaisunsa. Tuomio voi olla kanteen hyväksyminen kokonaan tai osittain tai kanteen hylkääminen. Tuomioon on mahdollista hakea muutosta valittamalla hovioikeuteen, jonka päätökseen puolestaan voi hakea valituslupaa korkeimmalta oikeudelta. Asian käsittely ei aina pääty tuomioistuimen pääkäsittelyyn, vaan asia voi ratketa esimerkiksi osapuolien aikaansaamaan sovintoon, jonka tuomioistuin voi myös vahvistaa. Mahdollisia muita asian ratkaisutapoja ovat muun muassa asian raukeaminen esimerkiksi kanteen peruuttamisella, toisen
18 18 osapuolen passiivisuuden johdosta annetulla yksipuolisella tuomiolla ja kanteen tutkimatta jättämisellä. (Rosti & Litmala 2006, 62, 64.) Ositukset ovat toimituksina yleisiä, mutta yleisyydestä huolimatta ositusten riitauttaminen moitekanteen nostamisella käräjäoikeuteen on kuitenkin melko harvinaista. Osituksista valtaosa tehdään sopimusosituksina niin, että puolisot pystyvät keskenään tai esimerkiksi lakimiehien avustuksella sopimaan omaisuutensa osituksesta. Toimitusosituksissakin pesänjakajan tekemään ratkaisuun omaisuuden osituksesta tyydytään useimmissa tapauksissa. (Rosti & Litmala 2006, ) 2.4 Osituksen sovittelu Ositusta koskevat määräykset eivät ole ehdottomia, vaan joissakin tapauksissa ositusta voi sovitella. Sovittelua koskeva avioliittolain 103 b on tullut voimaan 1. tammikuuta Edellytykset sovittelulle ovat, että osituksen myötä päädyttäisiin kohtuuttomaan lopputulokseen tai toinen puoliso tai hänen perillisensä saisivat perusteetonta taloudellista hyötyä. Sovittelun mahdollisuuteen vaikuttavat esimerkiksi avioliiton kestoaika, puolisoiden menettely yhteistalouden eduksi sekä yhteisen varallisuuden lisäämiseksi ja ylläpitämiseksi. (AL /234, 103 b.) Mikäli lain edellytykset sovittelulle täyttyvät, osituksen sovittelu on mahdollista toteuttaa eri tavoin. Ositusta voidaan sovitella esimerkiksi rajoittamalla tasinkooikeutta, jolloin tasinkoon oikeutettu ei saakaan tasinkoa lainkaan tai saa vain osan siitä. Toinen vaihtoehto on, että avio-oikeuden alaista omaisuutta käsitelläänkin osituksessa kokonaan tai osittain omaisuutena, johon avio-oikeutta ei ole. Kolmas vaihtoehto on päinvastainen, jolloin avio-oikeudesta vapaata omaisuutta käsitellään kokonaan tai osittain omaisuutena, johon on avio-oikeus. (Aarnio & Kangas 2010, ) Osituksen sovittelu voi tulla kyseeseen sekä sopimus- että toimitusosituksessa. Sopimusosituksessa sovittelua voidaan vaatia osituksessa tai osituksen jälkeen samassa ajassa ja samalla tavalla kuin osituksen moitteesta on määrätty. On
19 19 siis huomioitava, että osituksen jälkeisestä sovitteluvaatimuksesta on nostettava kanne käräjäoikeuteen kohtuullisessa ajassa. Toimitusosituksessa osapuolen tulee esittää vaatimus sovittelusta pesänjakajalle, jonka toimivaltaan kuuluu päättää mahdollisesta sovittelusta. Mikäli toinen tai kumpikin osapuoli on tyytymätön pesänjakajan sovittelupäätökseen, päätöstä voi moittia normaalilla osituksen moitekanteella kuuden kuukauden määräajassa. (Aarnio & Kangas 2010, )
20 20 3 AVIOEHTOSOPIMUKSET Osapuolet voivat tehdä avioehtosopimuksen itsenäisesti käyttäen apunaan kirjoista ja internetistä saatavilla olevia mallipohjia. Toisaalta voi kuitenkin olla hyvä kääntyä asiantuntijan, kuten asianajajan tai pankin, puoleen. Näin voidaan varmistua siitä, että asiakirja täyttää kaikki muotovaatimukset sekä asianomaisten toiveet asiakirjan sisällöstä. (Maistraatti 2014b.) 3.1 Muotovaatimukset pätevyyden ehtona Avioehtosopimuksen voivat laatia oikeustoimikelpoiset avioliittoon aikovat kihlakumppanit tai jo avioliiton solmineet avioliiton aikana. Henkilön oikeustoimikelpoisuudella tarkoitetaan lähtökohtaisesti täysi-ikäisen eli yli 18-vuotiaan henkilön valtaa määrätä oikeuksistaan ja velvollisuuksistaan tekemällä oikeustoimia. Alaikäisen tai esimerkiksi edunvalvottavaksi julistetun tulee hankkia edunvalvojan kirjallinen hyväksyntä avioehdon laatimiseen. (AL /234, 41, 42.) Avioehtosopimukselle on säädetty laissa tarkat muotovaatimukset, jotta asiakirja olisi pätevä. Asiakirjan laatimisessa kannattaa olla huolellinen, sillä maistraatti ei avioehtosopimuksen rekisteröinnin yhteydessä tarkasta sen pätevyyttä (Aarnio & Kangas 2010, 100). Asiakirjan pätevyyden edellytykset ovat: 1. Avioehtosopimus tulee tehdä kirjallisesti. 2. Sopimuksen tulee olla päivätty ja allekirjoitettu. 3. Avioehtosopimuksen todistaa oikeaksi kaksi esteetöntä henkilöä allekirjoituksillaan. Esteettömällä henkilöllä tarkoitetaan 15 vuotta täyttänyttä henkilöä, joka ei ole lähisukulainen, kihlattu, entinen tai nykyinen puoliso tai asianosaisen ottovanhempi tai -lapsi. 4. Vajaavaltainen eli esimerkiksi alaikäinen tarvitsee kirjallisen suostumuksen edunvalvojaltaan ja suostumuksen tulee todistaa kaksi esteetöntä todistajaa allekirjoituksillaan.
21 21 5. Avioehtosopimus tulee rekisteröidä maistraatissa. (AL /234; Norri 2007, 39.) Avioehtosopimusta tehdessä kihlakumppaneilla tai aviopuolisoilla ei ole tiedonantovelvollisuutta sopimuksen oikeusvaikutuksista toisilleen (Aarnio & Kangas 2010, 97). Tämä on toisaalta erikoinen seikka, koska monissa laeissa tiedonantovelvollisuus korostuu sopimuksen pätevyyttä tarkasteltaessa. Esimerkiksi kauppalain mukaan myyjällä on velvollisuus antaa tarpeelliset tiedot tuotteesta, jotta ostaja voi tehdä ostopäätöksen. Mikäli ostaja ei ole saanut kaikkia oleellisia tietoja, hän voi vedota tiedonantovelvollisuuden laiminlyöntiin ja asialla voi olla vaikutuksia kaupan pätevyyteen. (Kauppalaki /355, 18, 30.) On suositeltavaa, että kihlakumppanit tai aviopuolisot keskustelevat avioehtosopimukseen liittyvistä asioista, jotta molemmat tietävät, mitä oikeusvaikutuksia avioehto tuo mukanaan. Oikeuskäytännön perusteella osapuolien ei tarvitse olla samaan aikaan läsnä avioehtosopimusta laadittaessa tai allekirjoitettaessa. Myöskään todistajien ei tarvitse olla läsnä sopimusta laadittaessa tai allekirjoitettaessa. Todistajien tehtävänä on todistaa osapuolten allekirjoitusten oikeellisuus, eikä heidän tarvitse tietää sopimuksen sisällöstä tai edes, että kyseessä on avioehtosopimus. (KKO:1956-I-4, KKO:1956-II-62; Aarnio & Kangas 2010, ) Avioehtosopimus astuu voimaan, kun se on jätetty maistraattiin rekisteröitäväksi. Maistraattiin tulee toimittaa avioehtosopimuksen rekisteröintihakemus, varsinainen avioehtosopimus ja kopio siitä sekä muut mahdolliset liitteet. (Maistraatti 2014c.) Osapuolet voivat toimittaa asiakirjat maistraattiin yhdessä tai toinen heistä voi tehdä sen yksin. On myös mahdollista toimittaa asiakirjat postitse tai lähetin välityksellä. (Norri 2007, 49.) Kihlakumppanit voivat laatia avioehtosopimuksen ennen vihkimistä, mutta sen voi rekisteröidä vasta vihkimisen jälkeen. Kihlakumppanien laatima avioehtosopimus astuu voimaan vihkimisestä lähtien, mikäli sopimus toimitetaan maistraattiin kuukauden kuluessa vihkimisestä. Jos sopimus toimitetaan maistraattiin myöhemmin, tulee se voimaan päivänä, jolloin se on jätetty maistraattiin.
22 22 Aviopuolisoiden tekemä sopimus tulee voimaan, kun se rekisteröidään maistraattiin. On kuitenkin huomioitava, että avioehtosopimusta ei voida pätevästi saattaa voimaan enää siinä vaiheessa, kun se jätetään maistraattiin avioliiton jo purkauduttua tai avioeron vireillä ollessa. (AL /234, 43, 44 ; Norri 2007, 49; Maistraatti 2014b.) 3.2 Avioehdon pätemättömyys Vaikka osapuolet ovat tehneet avioehtosopimuksen ja rekisteröineet sen maistraattiin, se saattaa kuitenkin avioliiton päättyessä osoittautua pätemättömäksi. Tämä voi tulla osapuolille todellisena yllätyksenä, sillä he ovat voineet luulla maistraatin tutkineen sopimuksen pätevyyden rekisteröinnin yhteydessä. Sopimuksen pätemättömyys voi johtua esimerkiksi muoto-, sisältö- tai tahdonilmaisuvirheestä. (Litmala 1998, 63, 66, 70; Svahn 2012a.) Koska avioehtosopimukselle on laadittu tarkat muotovaatimukset, sopimuksen virheellisyys voi johtaa sopimuksen pätemättömyyteen. Avioehtosopimusta ei voi tehdä suullisesti, koska sen tulee olla kirjallinen, päivätty ja allekirjoitettu. Sopimuksen todistajia tulee olla kaksi, eivätkä he voi olla esteellisiä. (Litmala 1998, ) Esimerkiksi toisen puolison äidin allekirjoituksellaan todistamaa sopimusta ei voida pitää pätevänä, sillä hän on lähisukulaisena esteellinen todistajaksi. Jotta muotovaatimukset täyttyisivät, avioehto tulee rekisteröidä maistraatissa. Litmalan (1998, 71 72) mukaan pelkkä sopimuksen laatiminen allekirjoituksineen ja todistajineen ei riitä, jos sopimus jää esimerkiksi yöpöydän laatikkoon. Tällaisessa tapauksessa sopimus saatetaan kuitenkin huomioida osituksessa, mikäli kumpikin osapuoli antaa tähän suostumuksensa (Svahn 2012c). Sopimuksen rekisteröinnillä ei ole aikarajaa, vaan sopimuksen laatimisen ja sen rekisteröinnin välillä voi olla useita vuosia. Avioliiton päätyttyä tai eron tultua vireille ei sopimusta kuitenkaan voi enää pätevästi rekisteröidä. (Litmala 1998, )
23 23 Avioehdon pätevyyteen voi vaikuttaa myös esimerkiksi toisen tai molempien osapuolten alaikäisyys sopimusta tehdessä. Pätevän tahdonilmaisun toteutuminen alaikäisen kohdalla edellyttää muiden muotovaatimusten lisäksi edunvalvojan kirjallista suostumusta, jonka tulee olla kahden esteettömän todistajan allekirjoittama (Norri 2007, 39). Koska avioehtosopimus on esimerkki yhdestä sopimustyypistä, voidaan avioehtosopimuksien pätevyyttä tarkastella myös oikeustoimilain (Laki varallisuusoikeudellisista oikeustoimista /228) nojalla. Kyseinen laki säätelee sopimuksiin liittyviä yleisiä näkökohtia. Lakiin sisältyy sopimusten pätemättömyysperusteet, joita voidaan soveltaa myös avioehtosopimuksiin. Perusteita pätemättömyydelle ovat muun muassa uhkailu, petollinen viettely, kunnianvastainen ja arvoton menettely sekä toisen ymmärtämättömyyden tai riippuvaisuuden hyväksikäyttäminen (OikTL /228, luku 3). Uhkailu voi aiheuttaa avioehtosopimuksen pätemättömyyden, mikäli puoliso esimerkiksi avioerolla uhkaamalla saa toisen allekirjoittamaan sopimuksen. Petollisen viettelyn tunnusmerkit täyttyvät, kun toinen puoliso vilpillisessä mielessä käyttää hyväkseen esimerkiksi toisen tietämättömyyttä avioehtosopimuksen seuraamuksista. Vilpillisellä mielellä tarkoitetaan tilannetta, jossa henkilö on tiennyt tai hänen olisi pitänyt tietää toisen puolison virheellisestä käsityksestä. Kunnianvastainen ja arvoton menettely on kyseessä, kun puoliso käyttää hyväkseen esimerkiksi toisen osapuolen sairautta sopimuksen aikaansaamiseksi. Sopimus voidaan katsoa pätemättömäksi myös, mikäli puoliso on saanut sopimuksen aikaan esimerkiksi toisen ymmärtämättömyyttä hyväksikäyttämällä. (Svahn 2012b.) Jotta puolisoiden tahto toteutuu, tulisi avioehtosopimuksen sisällöllisiin seikkoihin kiinnittää erityistä huomiota. Jos puolisot ovat sisällyttäneet avioehtosopimukseen ehtoja, tulee huomioida, että ehdot eivät saa olla lainvastaisia tai hyvän tavan vastaisia. Sopimukseen saattaa lisäksi tulla sisällöllisiä virheitä, mikäli avioehtosopimus on laadittu ilman asiantuntijan apua. Jos sopimus laaditaan itse, saattaa esimerkiksi väärän käsitteen käyttö muuttaa sopimuksen alkuperäistä tarkoitusta. Sopimuksen sisällöllisen ilmaisun tulisikin olla selkeä, jotta
24 24 epäselvyyksiltä ja tulkinnanvaraisuuksilta vältyttäisiin. (Korpi 2011, 22; Svahn 2012d.) Pätemättömyys ei ole itsessään vaikuttavaa, vaan edellyttää toimintaa pätemättömyyden voimaansaattamiseksi. Käytännössä toisen puolison tai kolmannen osapuolen, johon sopimus vaikuttaa, on vedottava virheeseen tai hyväksyttävä se. Jos virheeseen ei vedota, pätemättömyys korjaantuu ja tarkoitetut oikeusvaikutukset käyvät toteen. Jos taas virheeseen vedotaan, voi pienikin muotovirhe aiheuttaa koko sopimuksen pätemättömyyden, jolloin omaisuus jaetaan avioliittolain mukaisesti osituksessa. Virheeseen vetoaminen on mahdollista vasta avioeron vireille tulon tai toisen puolison kuoleman jälkeen. Se, katsotaanko sopimus pätemättömäksi vai ei, ratkaistaan vasta osituksessa tai erottelussa. (Litmala 1998, 72 73; Svahn 2013.) 3.3 Avioehtojen erilaiset tyypit Avioehtosopimus ei ole sisällöltään aina samanlainen, vaan se jättää osapuolille mahdollisuuden valita sopimustyypeistä itselleen sopivimman vaihtoehdon. Monelle saattaakin tulla yllätyksenä, että avioehtosopimus on mahdollista yksilöidä puolisoiden tilanteeseen sopivaksi. Vaihtoehtojen lähtökohtina on, rajataanko avio-oikeuden ulkopuolelle molempien omaisuutta vai ainoastaan toisen ja toisaalta, koskeeko rajaus osapuolten kaikkea omaisuutta vai omaisuutta osittain. Avioehtosopimukset voivat olla yksinkertaisimmillaan yhtä lyhyitä ja pelkistettyjä kuin liitteissä olevissa malleissa. Sopimustyyppien monimuotoisuutta on tutkittu käytännön esimerkkien avulla tarkemmin luvussa 4. Yleisimmäksi valinnaksi eri sopimustyypeistä on osoittautunut molemminpuolinen täysin poissulkeva avioehtosopimus (liite 1). Kyseisessä sopimustyypissä poistetaan kummankin puolison avio-oikeus kaikkeen toisen omaisuuteen. Näin ollen kumpikin puolisoista saa pitää oman omaisuutensa avioliiton päättyessä. Täysin poissulkeva avioehto voi olla myös toispuolinen (liite 2), jolloin vain toinen puolisoista luopuu avio-oikeudestaan. Tämä johtaa tilanteeseen, jossa puoliso A saa oman omaisuutensa lisäksi avio-oikeuden nojalla puolet puolison B
25 25 omaisuudesta. Puolisolle B jää tällöin puolet omasta omaisuudestaan. (Avomaa 2008, 57 58; Oikeusministeriö 2014.) Avioehtosopimus voi koskea myös vain tiettyä, nimettyä omaisuutta, ja sen osittaisuus voi ilmetä monella tavalla. Omaisuustyypin perusteella avio-oikeuden ulkopuolelle voidaan jättää esimerkiksi jokin tietty kiinteä omaisuus. Saantotavan mukaisesti avioehtosopimus voi koskea esimerkiksi saatua perintöä, kun taas esinekohtaisuuden perusteella sopimus voi koskea esimerkiksi sukukiinteistöä, joka halutaan jättää avio-oikeuden ulkopuolelle. Aikaperusteisella avioehtosopimuksella voidaan poistaa avio-oikeus esimerkiksi ennen avioliittoa hankitusta omaisuudesta. (Rosti & Litmala 2006, ) Molemminpuolisessa osittain poissulkevassa avioehdossa (liite 3) puolisot voivat sopia, ettei heillä ole avio-oikeutta johonkin tiettyyn toiselle puolisolle kuuluvaan omaisuuteen, kuten saatuun perintöön (Oikeusministeriö 2014). Osittain poissulkeva avioehto voidaan sopia myös toispuolisesti (liite 4). Tällöin voidaan sopia, että toisella puolisolla ei ole avio-oikeutta esimerkiksi toisen puolison yritysvarallisuuteen. (Rosti & Litmala 2006, 29.) On huomioitava, että mikäli avio-oikeus halutaan rajata pois myös esimerkiksi tietyn avio-oikeuden ulkopuolelle rajatun omaisuuden tuotosta, se tulee muistaa mainita avioehtosopimuksessa erikseen. Jos omaisuuden tuotosta ei ole avioehtosopimuksessa mainintaa, on lähtökohtana, että tuotto kuuluu avio-oikeuden piiriin. Mikäli puolisot ovat kuitenkin avioehtosopimuksella rajanneet kaiken omaisuutensa jäävän avio-oikeuden ulkopuolelle, on oletuksena, että omaisuuden tuottokaan ei kuulu avio-oikeuden piiriin. Tästä oletuksesta huolimatta myös molemminpuolisesti täysin poissulkevissa avioehtosopimuksissa voi olla hyvä selvyyden vuoksi mainita tuotosta. Lisäksi olettamuksena on, että avio-oikeuden ulkopuolelle rajatun omaisuuden tilalle tullut omaisuus ei myöskään kuulu aviooikeuden piiriin. Tätä kutsutaan surrogaattiperiaatteeksi. (Rosti & Litmala 2006, 39; Kontturi 2011, 137; Kolehmainen & Räbinä 2012, 13.) Avioehtosopimukset laaditaan lähtökohtaisesti koskemaan avioliiton päättymistä sekä avioeroon että toisen kuolemaan. Asiakirjassa voidaan kuitenkin sopia,
26 26 että avio-oikeuden rajoitukset koskevat vain avioeroa ja toisen puolison kuollessa avio-oikeus on voimassa normaalisti lain mukaan (KKO 200/100; Norri 2007, 47; liite 5). On kuitenkin huomioitava, että avioehtosopimuksen vaikutukset ulottuvat ainoastaan puolisoiden omaisuuden erotteluun ja ositukseen, eikä perinnönjakoon (Mikkola 2010, 134). 3.4 Avioehdon muuttaminen ja peruuttaminen Avioehtosopimuksen laatiminen ja rekisteröinti maistraattiin eivät ole lopullisia toimenpiteitä, vaan avioehtosopimusta on mahdollista muuttaa. Tällöin osapuolten tulee tehdä kokonaan uusi avioehtosopimus. Sopimuksen muuttaminen voi tulla kyseeseen esimerkiksi silloin, kun alkuperäisessä sopimuksessa ei ole osattu ennakoida avioehtosopimuksen laatimishetken jälkeen tapahtuneita muutoksia varallisuudessa. Jos puolisot tekevät esimerkiksi nuorella iällä avioehtosopimuksen, jonka mukaan kummallakaan ei ole avio-oikeutta omaisuuteen, jonka he omistivat ennen avioliittoa, voi heidän varallisuutensa olla tässä vaiheessa vielä vähäistä. Myöhemmin voi kuitenkin syntyä tilanne, jossa sopimusta halutaankin muuttaa, jotta sopimuksessa voitaisiin huomioida puolisoiden muuttunut varallisuustilanne. (Avomaa 2008, 58.) Sopimusta tehtäessä ei ole myöskään mahdollisesti ajateltu tulevia perintöjä. Tilanteissa, joissa perinnön saaminen on kuitenkin jo ajankohtaista, sopimuksen muuttaminen saattaa osoittautua hankalaksi. Toinen osapuoli voi haluta ajaa omaa etuaan tietäen, että voi hyötyä toisen puolison saamasta perinnöstä avio-oikeuden nojalla. (Avomaa 2008, 58.) Onkin suositeltavaa, että sopimusta tehtäessä pyrkimyksenä olisi ennakoida myös mahdollisia tulevaisuuden tapahtumia, jotka voivat vaikuttaa varallisuuteen. Ennakoinnin avulla voidaan välttää tilanteet, joissa sopimusta haluttaisiin muuttaa, mutta sopimuksen muuttaminen osoittautuu hankalaksi esimerkiksi puolisoiden näkemyserojen johdosta. Mikäli avio-oikeus halutaan palauttaa avioehdolla avio-oikeuden ulkopuolelle rajattuun omaisuuteen, tämä on mahdollista tekemällä uusi avioehtosopimus, jossa avio-oikeus palautetaan. Avioehdon peruuttaminen ei siis onnistu esimer-
27 27 kiksi asiakirjaa tuhoamalla. Uuden, avio-oikeuden palauttavan sopimuksen tulee täyttää kaikki muotovaatimukset ollakseen pätevä. (Norri 2007, 52.) Avioehdon peruuttaminen voi tulla kyseeseen esimerkiksi silloin, kun mieli muuttuu pitkän avioliiton seurauksena ja molemmat kokevat kaiken omaisuuden olevan yhteistä. 3.5 Omaisuuden erottelu Osituksen toimittaminen on yleisin tapa päättää puolisoiden välinen varallisuusoikeudellinen suhde. Tähän vaikuttaa se, että edelleen vähemmistö aviopareista tekee avioehtosopimuksen. Toiseksi yleisin toimitustapa on yhdistelmä omaisuuden osituksesta ja erottelusta. Tämä tulee kyseeseen silloin, kun osa puolisoiden omaisuudesta on avio-oikeudesta vapaata omaisuutta esimerkiksi avioehdon tai testamentin määräyksen nojalla. Tällöin toimitetaan ensin erottelu avio-oikeudesta vapaalle omaisuudelle ja sitten ositus avio-oikeuden alaiselle omaisuudelle. Kolmas vaihtoehto on pelkkä omaisuuden erottelu, joka tulee kyseeseen, jos puolisoilla on molemminpuolinen avio-oikeuden täysin poissulkeva avioehto. Silloin puolisoilla ei ole lainkaan avio-oikeutta toistensa omaisuuteen. (Aarnio & Kangas 2010, 211.) Omaisuuden erotteluun pätevät samat säännöt kuin ositukseen ja perinnönjakoon (Gottberg 2013, 69). Kuten osituksenkin toimittamiseen, myös erotteluun tarvitaan erotteluperuste, jotta erottelu voidaan toimittaa. Erotteluperusteista yleisimmät ovat siten avioero tai toisen puolison kuolema. Erottelu voidaan toteuttaa sopimus- tai toimituserotteluna. Sopimuserottelussa erottelutahot sopivat keskenään omaisuuden erottelusta, kun taas toimituserottelussa esimerkiksi riitaisessa tilanteessa voidaan määrätä pesänjakaja toimittamaan erottelu. Erottelusta on laadittava erottelukirja, jonka sopimuserottelussa osapuolet allekirjoittavat ja kaksi esteetöntä todistajaa todistaa oikeaksi allekirjoituksillaan. Toimituserottelussa erottelukirjan allekirjoittaa pesänjakaja. Mikäli osapuolet eivät ole tyytyväisiä tehtyyn erotteluun, sitä voi moittia. Erottelun moittiminen tapahtuu samoin kuin osituksessa.
28 Erottelun sovittelu Kuten perinteistä avioliittolain mukaista puolittamisositusta, myös erottelua on mahdollista sovitella, jos avioehtosopimuksen vaikutukset tuottaisivat kohtuuttoman lopputuloksen. Erottelun sovittelu etenee käytännössä samoin kuin perinteisen osituksen sovittelu, joten siinä otetaan huomioon samat edellytykset sekä toteutustavat. (Oikeusministeriö 2014.) Yleinen sopimusoikeudellinen periaate kuitenkin on, että sopimukset on pidettävä. Lähtökohtaisesti pätevästi tehdyn sopimuksen oikeusvaikutukset tulevat voimaan sellaisenaan. Jotta avioehtosopimuksen mukaista erottelua voitaisiin sovitella, siihen tarvitaan näin ollen erityisen vahvat perusteet verrattuna tavanomaisen osituksen sovitteluun (Gottberg 2013, 40). Kyseisiä vahvoja perusteita selventääkseen Gottberg on tuonut ilmi korkeimman oikeuden ratkaisun 2000:27, jossa avioehdon sovitteluvaatimus ei menestynyt. Kyseinen ratkaisu on seuraavassa tiivistettynä. A ja B olivat tehneet avioehtosopimuksen, jonka mukaan kaikki A:n ennen avioliittoa hankittu omaisuus oli avio-oikeudesta vapaata. Puolisoiden avioliitto on kestänyt lähes 20 vuotta ja B on sen aikana tasavertaisesti puolisonsa kanssa toiminut yhteisen talouden hyväksi ja omaisuuden kartuttamiseksi ja säilyttämiseksi, mikä puoltaa sovittelua. Pesänjakajan tekemän osituslaskelman mukaan A saisi ositettavasta omaisuudesta hänelle jäävä velka huomioon ottaen ,75 markkaa ja B ,25 markkaa. Vaikka B osituksessa jäisi taloudellisesti A:ta huonompaan asemaan, ei hänen asemansa avioeron jälkeen silti ole hänen ikäänsä ja koulutukseensa nähden turvaton. A:n avio-oikeuden ulkopuolinen varallisuus ositushetkellä vastaa hänellä avioehtosopimusta tehtäessä ollutta varallisuutta eikä B ole näyttänyt olennaisesti kartuttaneensa sitä. Puolisoiden varallisuusolot ovat olleet erilaiset jo avioehtosopimusta tehtäessä, sopimuksen teolle on ollut järkevä peruste ja myös B on voinut tekohetkellä arvioida sen merkityksen. Avioehtosopimuksen noudattaminen osituksessa ei siten kokonaisuus huomioon ottaen johda B:n kannalta kohtuuttomaan lopputulokseen. Korkeimman oikeuden tuomiosta ilmenevillä perusteilla katsottiin, ettei osituksen sovittelulle avioehtosopimusta sovittelemalla ollut edellytyksiä. (KKO 2000:27.) Avioehtosopimuksen sovittelun poikkeuksellisuus on ymmärrettävää ottaen huomioon sopimusoikeudelliset periaatteet. Mikäli pätevä sopimus on tehty, sitoo se lähtökohtaisesti, ja siksi osapuolien tulisi aina pohtia sopimuksen tekemisen vaikutuksia. Erityisen painavien perusteiden tarvetta avioehtosopimusten sovitteluun puoltaa myös puolisoiden mahdollisuus muuttaa tai peruuttaa aikaisemman avioehtosopimuksen sisältöä tekemällä uusi avioehtosopimus. Näin
OIKEUSPOLIITTISEN TUTKIMUSLAITOKSEN JULKAISUJA 226 Henriikka Rosti & Marjukka Litmala AVIOVARALLISUUSJÄRJESTELMÄ LAKIMIESTEN NÄKÖKULMASTA Avioliittolain varallisuussäännösten toimivuuden tarkastelua II
Aviovarallisuus- ja jäämistöoikeus. Erikoistumisjakso 16.4.2015.
Aviovarallisuus- ja jäämistöoikeus Erikoistumisjakso 16.4.2015. (vastausten palautus prof. Markku Helin) 1. Vastaa valintasi mukaan jompaankumpaan seuraavista: a) Mistä johtuu, että lainsäätäjän on nykyisin